Diari Oficial de la Generalitat Valenciana


Sumari del DOGV 6928, del 21-12-2012 (2012/11650)

Notificació de la sentència dictada en el procediment de modificació de mesures amb relació a fills número 996/2009.
--------------------------------------------------------------------------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11050


Organisme emissor
:   Jutjat de Primera Instància i Instrucció Número 3 de Vila-real

Tipus de document
:   Edicte

Notificació de la sentència dictada en el procediment de modificació de mesures amb relació a fills número 996/2009. [2012/11897]  
Modificació de mesures de fills extramatrimonials contenciosa 996/6886-KJ   
De: M. Pilar Paricio Mecho.  
Procurador: Miguel Tena Riera.  
Contra: José Luis Aranda Vega.   
Procurador/a: -   
En este procediment de modificació de mesures de fills extramatrimonials contenciosa número 996/2009, seguit a instàncies de M. Pilar Paricio Mecho contra José Luis Aranda Vega, s'ha dictat la sentència que té l'encapçalament i la dispositiva, literalment, com seguix:   
«Sentència número 138/2011  
Vila-real, 28 de novembre de 2011  
María Teresa Agut García, jutgessa substituta del Jutjat de Primera Instància i Instrucció número 3 dels de Vila-real, he vist estes actuacions de mesures de fills extramatrimonials contenciós número 996/2009, a instàncies de María Pilar Paricio Mecho, representada pel procurador Miguel Tena Riera i assistit pel lletrat Alejandro Francisco Gómez Bello Paguaro, contra José Luis Aranda Vega, declarat en situació de rebel·lia processal, en les quals és part el ministeri fiscal representat per María Díaz.  
Dispositiva  
Estime íntegrament la demanda interposada pel procurador Miguel Tena Riera, en nom i representació de María Pilar Paricio Mecho, contra José Luis Aranda Vega, en situació de rebel·lia processal, i acorde les mesures següents:   
- La pàtria potestat del menor la compartiran i exerciran conjuntament ambdós progenitors, de manera que estos decidiran de mutu acord, i sempre en interés de la menor, les qüestions relatives a la seua salut, educació i desenrotllament i, en general, totes les decisions d'importància que l'afecte.   
  
- S'atribuïx la guarda i custòdia del menor a sa mare, María Pilar Paricio Mecho.   
- Quant al règim de visites que s'han d'establir a favor del pare: el progenitor no custodi, José Luis Aranda Vega, gaudirà de la companyia del menor els caps de setmana alterns: el recollirà del col·legi a l'eixida i el tornarà els diumenges a les 21.00 hores en el domicili de la mare.   
  
Quant a les vacacions, cada progenitor estarà amb el menor a parts iguals. Iniciarà el primer període el pare des del dia 23 de juny fins al 31 de juliol de 2010. La mare des del dia 1 d'agost fins a l'inici del curs escolar de 2010. Durant el període estival, els progenitors veuran el menor, mentres l'estiga gaudint l'altre, un cap de setmana, per a la qual cosa avisarà el cap de setmana abans. Amb el mateix horari que el règim de visites.   
4. Es fixa la quantitat de tres-cents euros (300 euros), que haurà de pagar el pare, com a progenitor no custodi, en concepte de pensió alimentària a favor del seu fill, pensió pagadora dins dels dies 10 al 15 de cada mes en el compte bancari que a este efecte designe la demandant, quantitat que s'actualitzarà anualment d'acord amb la variació de l'índex de preus al consum que publique l'Institut Nacional d'Estadística o l'organisme que el substituïsca.   
Els gastos extraordinaris els pagaran els progenitors a mitges.   
  
No és procedent una especial imposició de costes.  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).  
El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptadors des de l'endemà de la notificació de la sentència, limitat a citar al resolució apel·lada, i on es manifeste la voluntat de recórrer-la, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional 15 de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència, que pronuncie, mane i firme.»  
Publicació. La sentència ha estat donada, llegida i publicada per la jutgessa que l'autoritza, mentres celebrava audiència pública en el dia de la data. En done fe.  
I atés que el demandat, José Luis Aranda Vega, està en situació de rebel·lia processal i no se li ha pogut notificar la sentència, expedisc este edicte a fi que li valga de notificació en la forma oportuna.  
  
  
Vila-real, 16 de juliol de 2012.- El secretari judicial: Javier Sainz-Marc Gutiérrez.